Armilan hoitotarvikepalvelu on elokuussa kaksi viikkoa suljettuna – uusi noutopiste avautuu Family Centerissä

Etelä-Karjalan hyvinvointialueen (Ekhvan) Armilan hoitotarvikepalvelu on suljettuna 11.–24.8.2025 muuton vuoksi. Hoitotarvikepalvelu muuttaa Armilasta Kauppakeskus Family Centeriin, ja hoitotarvikkeiden noutopiste avautuu maanantaina 25.8.2025. Elokuussa Ekhvan hoitotarvikejakelun puhelinpalvelu toimii supistetusti, ja tavaroiden toimittaminen on muuton vuoksi hitaampaa kuin normaalisti.

Etelä-Karjalan hyvinvointialue pyytää asiakkaita varautumaan hyvissä ajoin tarpeensa mukaisesti kahden viikon sulkuun hoitotarvikkeiden määrässä ja muuton aiheuttamiin viivästyksiin.

Uusi hoitotarvikkeiden noutopiste avautuu Kauppakeskus Family Centerissä maanantaina 25.8.2025

Hoitotarvikepalvelu muuttaa Kauppakeskus Family Centerin katutasoon osoitteeseen Hyrymäenkatu 2, 53550 Lappeenranta. Tilat sijaitsevat apuvälinekeskuksen vieressä. Hoitotarvikkeet noudetaan käytävällä olevista noutokaapeista. Tiloihin on opasteet.

Hoitotarvikepalvelusta vastaava palvelupäällikkö Eija-Liisa Vikström kertoo, että Kauppakeskus Family Centerin tilat ovat aiempaan verrattuna paremmin saavutettavat.

– Kauppakeskuksen pihalla on hyvät parkkitilat ja tilat ovat katutasossa. Hoitotarvikkeiden nouto noutokaapeista onnistuu jatkossa kauppakeskuksen aukioloaikojen mukaisesti eli myös viikonloppuna, vinkkaa Eija-Liisa Vikström.

Sisäänkäynti Kauppakeskus Family Centerin hoitotarvikkeiden noutokaapeille tapahtuu kätevimmin parkkialueelta katsoen talon oikean puolen sisäänkäynnistä.

Lisätietoja:

Eija-Liisa Vikström, palvelupäällikkö, puh. 040 670 6241, eija-liisa.vikstrom@ekhva.fi (tavoitettavissa 28.7. lähtien)

Pirkko Tuominen, palveluesihenkilö, puh. 040 521 3925, pirkko.tuominen@ekhva.fi

Lue lisää:

Hoitotarvikejakelu uudistuu – 5.5. alkaen hoitotarviketilaukset tulee tehdä joko Oma Ekhvassa tai puhelimitse - Etelä-Karjalan hyvinvointialue